تورکیه جمهور باشلیغی رجب طیب ایردوغان، دنیا رهبرلری نینگ ینگی ییلینی قوتلب پیام جونتدی.
ایردوغان، امریکا قوشمه ایالتلری دولت باشلیغی دونالد ترامپ اوچون "حرمتلی دولت باشلیغی، حرمتلی دوستم" دیب باشله گن پیامده 2018 – ییلده تورکیه بیلن امریکا قوشمه ایالتلری آره سیده یوز بیرگن قیین چیلیکلرگه قرشی کوره ش بیریلگن لیگی و اوز ارا مناسبت نینگ مناسب سویه گه آلیب باریش اوچون ایککی تامانلمه کوره ش آلیب باریلگن لیگینی بیلدیردی.
ایردوغان مذکور پیامده؛
"ایککی تامانلمه حرمت و صمیمی دیالوگ بوییچه اوز ارا مناسبتنی، ستراتیژیک شریک لیک که ماس سویه گه آلیب باریش و بو اتفاقیمیزنینگ کیلجگینی پارلاقراق بولیشی گه ایشانه من. خلق ارا مقیاسده انچه دوچ کیلگن مشترک قیین چیلیکلرگه قرشی، تورکیه – امریکا همکارلیگی نینگ گلوبال تینچ لیک و بردم لیک که حصه قوشیش گه دوام ایته جگی گه بولگن ایشانچیمنی تاکییدله یمن. شوم ناسبت بیلن ینگی ییلینگیزنی قوتلب سیز و دوست امریکا خلقی گه ساغلیق و بردم لیک آرزو قیله من" دیب ایتدی.
ایردوغان روسیه دولت باشلیغی ویلادیمیر پوتین گه هم یازگن پیامیده ایسه تورکیه – روسیه اورته سیده گی مناسبت نینگ اهمیتی گه تماس قیلیب، کیلگوسی ییلده هم بو مناسبت نینگ دوام ایتیشینی کوتگن لیگینی اورغوله دی.
جمهور باشلیغی ایردوغان، انگلستان باش وزیری ترزا می گه یازگن پیامیده اوتیب بارگن ییلده تورکیه – انگلستان همکارلیگی و مشترک فعالیتلری نینگ یخشی راق بولیب بارگن لیگینی بیلدیردی.
ایردوغان، فرانسه جمهور باشلیغی ایمنوئیل مکرونگه یازگن پیامیده، اوز ارا مناسبت نینگ مناسب سویه گه آلیب باریش اوچون ایککی تامانلمه کوره ش آلیب باره جکلرینی اورغوله دی.
هم اروپانینگ همده اورته شرق منطقه سی دوچ کیلگن قیینچیلیکلرگه قرشی تورکیه – فرانسه همکارلیگی نینگ تینچ لیک و بردم لیک که مهم حصه ق.شیش گه دوام ایته جگینی بیان ایتدی.
جمهور باشلیغی ایردوغان "حرمتلی دولت باشلیغی، حرمتلی دوستم" دیب باشله گن پیامده چین جمهور باشلیغی شی جین پینگ گه یازگن پیامده اوز ارا مناسبت نینگ تورلی ساحه ده یخشی راق بولیب بارگن لیگینی بیلدیردی.
ایردوغان جنابلری، هندوستان باش وزیری نارندرا مودی گه بیرگن پیامیده؛
"گوزه ل مملکتینگیزگه قیلگن سفرنینگ خاطره لرینی ایسلب تورگن من" دیب افاده ایتگن.
اوز ارا مناسبت نینگ تورلی ساحه ده یخشی راق بولیب بارگن لیگینی ممنونیت بیلن کوتیب آلگن لیگینی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
